ອີຈິບ ປະຫານຊີວິດ ເທື່ອທຳອິດ ຜູ້ກໍ່ຄວາມຮຸນແຮງ ສະໜັບສະໜູນ ທ່ານ Morsi
ອີຈິບ ທຳການປະຫານຊີວິດ ເທື່ອທຳອິດ ພວກໃຫ້ການສະໜັບສະໜູນ ຕໍ່ການກໍ່ຄວາມຮຸນແຮງ ປີ 2013 ລຸນຫຼັງ ທີ່ໄດ້ມີ​ການ​ໂຄ່ນ​ລົ້ມ ​ປະທານາທິບໍດີ​ Morsi.
ອີຈິບ ໄດ້ທຳການປະຫານຊີວິດເທື່ອທຳອິດ ຈາກຄວາມຮຸນແຮງ ທີ່ໄດ້ລະເບີດ ຂຶ້ນໃນປີ 2013 ລຸນຫລັງທີ່ໄດ້ມີການໂຄ່ນລົ້ມປະ ທານາທິບໍດີນິຍົມອິສລາມທ່ານ Mohammed Morsi ກະຊວງ ພາຍໃນອີຈິບກ່າວວ່າ ທ້າວ Mahmoud Hassan Ramadan ໄດ້ຖືກແຂວນຄໍ ໃນຕອນເຊົ້າວັນເສົາມື້ນີ້ ນັບແຕ່ທ່ານ Morsi ໄດ້ຖືກຂັບໄລ່ ອອກຈາກຕຳແໜ່ງ ຫລາຍ ພັນຄົນທີ່ຖືກກ່າວຫາວ່າ ໃຫ້ການສະໜັບສະໜູນ ຕໍ່ພັກພະລາ ດອນພາບມຸສລິມ ທີ່ຖືກຫ້າມຢູ່ໃນປັດຈຸບັນ ໄດ້ຖືກຕິດຄຸກ ໃນ ຂະນະທີ່ຜູ້ສະໜັບສະໜູນພັກພະລາດອນພາບ ອີກຫຼາຍຮ້ອຍ ຄົນ ໄດ້ຖືກຕັດສິນລົງໂທດປະຫານຊີວິດໃນການດຳເນີນຄະດີ ຢ່າງວ່ອງໄວ ທີ່ເຮັດໃຫ້ນາໆຊາດບໍ່ພໍໃຈນັ້ນ ສະຫະປະຊາຊາດ ກ່າວວ່າ ການດຳເນີນຄະດີແບບຮວບຮັດຕັດຕອນນີ້ “ບໍ່ເຄີຍມີມາກ່ອນ ໃນປະວັດສາດສະໄໝໃໝ່ ” ທ່ານ Abdel Fattah el-Sissi ເປັນປະທານາທິບໍດີ ອີຈິບ ໃນປັດຈຸບັນນີ້ ທ່ານໄດ້ເປັນ ຫົວໜ້າສືບລັບພາຍໃຕ້ລັດຖະບານອະດີດປະທານາທິບໍດີ Hosni Mubarak ຊຶ່ງທ່ານ ເອງກໍໄດ້ຖືກຂັບໄລ່ອອກຈາກຕຳແໜ່ງ ກ່ອນທ່ານ Morsi ໄດ້ເປັນຜູ້ນຳຂອງປະເທດ